it pt fr en is is sv is en pt fr en is is sv is en it hu hbs_lat pt sv is is is is is en is is is en is is is is is is is is is pt is is pt cs de zh
ÁVARP REKTORS HÁSKÓLANS Í REYKJAVÍK
Hafðu samband! - GET IN TOUCH WITH US
Hafðu samband! - GET IN TOUCH WITH US
Ármúli 13 A, 108 Reykjavík.
Vodafone er alhliða fjarskiptafyrirtæki sem býður einstaklingum, fyrirtækjum, stofnunum og opinberum aðilum alla meginþætti fjarskiptaþjónustu. Tugir þúsunda íslenskra heimila og yfir hundrað þúsund einstaklingar nýta sér þjónustu Vodafone, sem einnig þjónustar öll stærstu sveitarfélög landsins og mörg af stærstu fyrirtækjunum. Samstæðunni tilheyrir einnig færeyska fjarskiptafyrirtækið P/K Kall í Færeyjum, sem starfar í dag undir nafninu Vodafone Færeyjar.
Vodafone byggir þjónustu og vöruúrval að miklu leyti á samstarfi við Vodafone Group Plc, stærsta og öflugasta farsímafélag í heimi. Þetta alþjóðlega samstarf færir viðskiptavinum á Íslandi aukið vöruúrval, aðgang að helstu tækninýjungum á fjarskiptamarkaðnum hverju sinni, auk þess að tryggja öfluga þjónustu á ferðum erlendis og stuðla að hagstæðara verði.
Verslanir Vodafone eru í verslunarmiðstöðvunum Kringlunni og Smáralind, á Glerártorgi á Akureyri og á Suðurlandsbraut 8 í Reykjavík - þar sem höfuðstöðvar félagsins eru jafnframt til húsa.
Frá árinu 2014 er stjórnkerfi Vodafone fyrir upplýsingaöryggi vottað samkvæmt upplýsingaöryggisstaðlinum ISO 27001og gengst undir árlega endurvottun. Er ISO 27001 vottun félagsins sú víðtækasta íslenskra fjarskiptafélaga. Frá desember 2012 hafa hlutabréf Vodafone verið skráð á Aðallista Kauphallar Íslands hf., NASDAQ Iceland.
Sýn Vodafone: LEIÐTOGI OG ALÞJÓÐLEGT AFL Á ÍSLENSKUM FJARSKIPTAMARKAÐI.
Gildi Vodafone: RAUTT, ÁBYRGÐ & FRUMKVÆÐI.
Hlutverk: AUKUM LÍFSGÆÐI EINSTAKLINGA OG SAMKEPPNISHÆFNI FYRIRTÆKJA MEÐ SNJÖLLUM FJARSKIPTALAUSNUM OG FRAMÚRSKARANDI ÞJÓNUSTU.
Hvers konar bakgrunn hafa starfsmenn fyrirtækisins?
Starfsmenn Vodafone búa að margþættri menntun og þekkingu. Stór hluti býr til að mynda að bakgrunni sem samanstendur af tæknilegri menntun og þekkingu, hluti býr að menntun í félagsvísindum og annars í viðskiptum. Til framtíðar horfum við ekki síst til starfsmanna með tæknimenntun og -þekkingu, sér í lagi á sviði fjarskiptainnviða.
Hvaða eiginleikum þurfa starfsmenn að búa yfir til að teljast framúrskarandi?
Við erum alltaf að leita að starfsfólki sem er drifið áfram af eldmóði og metnaði. Að sjálfsögðu þarf fólk ávallt að uppfylla vissar kröfur en persónuleikinn skiptir okkur líka máli. Ráðningar taka mið af af styrkleikum fólks og við ráðum til framtíðar – byggt á styrkleikum einstaklingar.
Hvað gerir fyrirtæki þitt aðlaðandi fyrir ungt fólk til þess að hefja feril sinn?​
Vodafone er hátæknifyrirtæki sem leggur mikla áherslu á að styðja við frumkvöðla og nýsköpunarstarf. Við störfum á fjörugum heillandi markaði – sem hentar vel fólki með áhuga og menntun á sviði sölu, þjónustu og tæknimála
Hvernig framfylgir fyrirtækið Sjálfbærni- og þróunarmarkmiðum Sameinuðu þjóðanna?
Undanfarin ár hefur Vodafone á Íslandi haldið úti mismunandi verkefnum á sviði samfélagábyrgðar (e. CSR). Félagið er með stefnu í samfélagsábyrgð sem byggir á þremur þáttum; sjálfbærni, hlýtni og sameiginlegu virði. Hjá Vodafone eru ábyrgir stjórnarhættir viðhafðir og hefur fyrirtækið m.a. hlotið viðurkenningu sem fyrirmyndarfyrirtæki í ábyrgum stjórnarháttum. Þar að auki hefur Vodafone ennfremur stutt mynduglega við nýsköpunarverkefni eins og á sviði IoT (e. Internet of Things) lausna sem gagnast geta viðskiptavinum. Í tengslum við frekari framþróun stefnu félagsins í ofangreindum málaflokki eru aðrir þættir til skoðunar á borð við UN Global Compact, ISO 26000 auk annarrar viðeigandi aðferðafræði.
Hvers konar tækifæri standa almennt til boða innan fyrirtækisins?
Fullt starf - Já
Menntavegur 1, 101 Reykjavík